

 REPUBLIKA HRVATSKA

BRODSKO-POSAVSKA ŽUPANIJA

 OPĆINA NOVA KAPELA

 **OPĆINSKI NAČELNIK**

KLASA: 302-02/15-01/01

URBROJ: 2178/20-01-01-16-6

Nova Kapela, 13. travnja 2016.godine

Na temelju članka 64. stavka 3. Zakona o zaštiti okoliša (Narodne novine, broj 80/13, 153/13 i 78/15), u daljnjem tekstu: Zakon, članka 23. stavka 3. Uredbe o strateškoj procjeni utjecaja plana i programa na okoliš (Narodne novine, broj 64/08), u daljnjem tekstu: Uredba, članka 2. Odluke o Programu ukupnog razvoja općine Nova Kapela KLASA: 302-02/15-01/01; URBROJ: 2178/20-01-01-15-1 od 12.ožujka 2015.godine te članka 47. Statuta Općine Nova Kapela (Službeni vjesnik Brodsko-posavske županije, broj 04/14), načelnik Općine Nova Kapela donosi:

**ODLUKU**

**kojom se utvrđuje da nije potrebno provesti stratešku procjenu utjecaja Programa ukupnog razvoja općine Nova Kapela od 2015. do 2020. godine na okoliš**

**I.**

Načelnik Općine Nova Kapela donio je Odluku o započinjanju postupka ocjene o potrebi provedbe strateške procjene utjecaja Programa ukupnog razvoja općine Nova Kapela od 2015. do 2020. na okoliš KLASA: 302-02/15-01/01; URBROJ: 2178/20-01-01-15-21 od 28.prosinca 2015.godine (u daljnjem tekstu: postupak ocjene).

Postupak ocjene provela je Općina Nova Kapela u suradnji s Upravnim odjelom za komunalno gospodarstvo i zaštitu okoliša Brodsko – posavske županije.

U postupku ocjene utvrđeno je da Program ukupnog razvoja općine Nova Kapela od 2015. do 2020. godine (u daljnjem tekstu: Program) neće imati vjerojatno značajan utjecaj na okoliš na osnovu čega se utvrđuje da nije potrebno provesti stratešku procjenu utjecaja Strategije na okoliš.

**II.**

Osnovni razlozi za izradu i donošenje Programa su utvrditi razvojne ciljeve usmjerene prema društveno – gospodarskom razvoju općine Nova Kapela.

Ciljevi koji se trebaju ostvariti Strategijom i programska polazišta su prije svega:

* utvrđivanje lokalnih potreba te povezivanje s regionalnim i državnim prioritetima i Europskom strategijom za pametan, održiv i uključiv rast, a što će pružiti osnovu za strateško planiranje i izradu razvojnih programa svih partnera u kojima su zastupljene interesne skupine,
* stvaranje uvjeta za osiguranje potpora u svim društveno – gospodarskim područjima, a u cilju povećanja i optimalnog korištenja razvojnog potencijala,
* stvaranje podloge za pripremu i apliciranje projekata prema fondovima Europske unije i drugim fondovima,
* stvaranje podloge za razvoj koordinirane, sustavne i strateški usmjerene suradnje na lokalnoj, regionalnoj i državnoj razini s partnerima iz drugih jedinica lokalne i područne (regionalne) samouprave iz Hrvatske i inozemstva, stvaranje uvjeta za razvoj sustava energetske učinkovitosti i održivo gospodarenje prirodnim resursima te zaštitu okoliša.

**III.**

U cilju utvrđivanja vjerojatno značajnog utjecaja na okoliš Općina Nova Kapela je zatražila mišljenja tijela i/ili osoba određenih posebnim propisima.

Zaprimljena su sljedeća mišljenja tijela i/ili osoba:

\*MINISTARSTVO ZAŠTITE OKOLIŠA I PRIRODE

 ( KLASA:612-07/15-58/91; URBROJ:517-07-2-1-16-2 od 07. siječnja 2016.)

Program ukupnog razvoja općine Nova Kapela od 2015. do 2020. godine prihvatljiv za ekološku mrežu, te ne treba provesti stratešku procjenu utjecaja na okoliš.

\*BRODSKO-POSAVSKA ŽUPANIJA,Upravni odjel za komunalno gospodarsvo i zaštitu okoliša

( KLASA:351-01/15-01/44; URBROJ:2178/1-03-16-4 od 25. siječnja 2016.)

Za navedeni predmetni Program nije potrebno provoditi postupak strateške procjene utjecaja na okoliš.

\*POŽEŠKO-SLAVONSKA ŽUPANIJA, Upravni odjel za gospodarstvo i graditeljstvo

( KLASA:351-03/15-01/28; URBROJ:2177/1-06-06/12-16-2 od 07. siječnja 2016.)

Mišljenje da za planirani dokument „Program ukupnog razvoja Općine Nova Kapela od 2015-2020.godine „ nije potrebno provesti postupak strateške procjene utjecaja na okoliš.

\*GRAD PLETERNICA, Gradonačelnica

( KLASA:302-02/15-01/2; URBROJ:2177/07-01-16-02 od 11. veljače 2016.)

Mišljenja da za Program ukupnog razvoja Općine Nova Kapela od 2015-2020.godine kao i definirani strateški razvojne ciljeve , prioritete i mjere, Grad Pleternica nema nikakvih primjedbi niti uvjeta koji bi uvjetovali potrebu provedbe strateške procjene utjecaja Program ukupnog razvoja Općine Nova Kapela na okoliš.

\*GRAD POŽEGA, Upravni odjel za komunalne djelatnosti i gospodarenje

( KLASA:351-03/16-01/2; URBROJ:2177/07-01-05/01-16-2 od 13. siječanj 2016.)

Mišljenje da nije potrebna strateška procjena utjecaja na okolišjer isiti ne predstavlja značajan negativan utjecaj na sastvanice okoliša područja Grada Požega

\*OPĆINA ČAGLIN,

( KLASA:351-01/16-01/1; URBROJ:2177/03-03-16-2 od 19. siječanj 2016.)

Na strateški razvojni program općine Nova Kapela te njegovim definiranim strateškim razvojnim ciljevima, prioritetima i mjerama, Općina Čaglin nema nikakvih primjedbi te uvjeta koji bi uvjetovali potrebu provedbe strateške procjene utjecaja Program ukupnog razvoja Općine Nova Kapela na okoliš.

\*OPĆINA PODCRKAVLJE, Načelnik

( KLASA:023-01/15-01/19; URBROJ:2178/13-02-16-41 od 11. siječanj 2016.)

Strategija nema značajan utjecaj na okoliš, te iz toga razloga nije potrebno provoditi stratešku procjenu utjecaja na okoliš.

\*OPĆINA SIBINJ,

( KLASA:023-01/16-01/1; URBROJ:2178/08-03-16-2 od 07. siječanj 2016.)

Na Program ukupnog razvoja Općine Nova Kapela od 2015.-2020. Godine, te njegove definirane strateške razvojne ciljeve, prioritete i mjere, Općina Sibinj nema nikakvih primjedbi ili uvjeta koji bi zahtjevali potrebu provedbe strateške procjene utjecaja Program ukupnog razvoja Općine Nova Kapela na okoliš.

\*OPĆINA BRODSKI STUPNIK, Načelnik

( KLASA:023-01/16-01/01; URBROJ:2178/03-01-16-2 od 07. siječanj 2016.)

Općina Brodski Stupnik nema primjedbi na Program ukupnog razvoja Općine Nova Kapela od 2015.-2020. godine i njegovim utvrđenim strateškim razvojnik ciljevima, prioritetima i mjerama niti uvjeta koji uvjetovali potrebu provedbe strateške procjene na okoliš Program ukupnog razvoja Općine Nova Kapela od 2015.-2020. godine.

\*OPĆINA ORIOVAC,

( KLASA:023-01/16-01/04; URBROJ:2178/10-04-16-2 od 08. siječanj 2016.)

Nema nikakvih primjedbi niti uvjeta koji bi zahtjevali provedbu strateške procjene utjecaja Strateškog razvojnog programa općiene Nova Kapela na okoliš.

\*HEP d.o.o –ELEKTRA Slavonski Brod- 401001/503/16/LS/DŠ od 21.01.2016.

Za planiranje napajanja postojeće gospodarske zone i formiranje nastavne planirane gospodarske zone južno od željezničke pruge u naselju Nova Kapela, organizator gospodarske zone dužan je operateru distribucijskog sustava podnijeti zahtjev za sagledavanje tehničkih uvjeta priključenja gospodarske zone prema Općim uvjetima za opskrbu električnom energijom NN br. 14/2006.

\*HŽ INFRASTRUKTURA d.o.o.ZAGREB-85/16,1.3.1.Gl. od 21.01.2016.

Da je potrebno koristiti važeći naziv i oznaku želejzničke pruge prilikom izrade Program ukupnog razvoja Općine Nova Kapela od 2015-2010.godine.

Prilikom definiranja sadržaja strateške procjene utjecaja na okoliš treba valorizirati opis lokacije zahvata i mogućih utjecaja: na namjenu i korištenje prostora, na prometnu mrežu, na prirodne resurse(geološke značajke tla, voda, kakvoće zraka.šumski ekosustav, biološku raznolikost, kulturno-povijesnu baštinu, krajobrazne značajke) zatim mjere zaštite okoliša kao i program praćenja stanja okoliša.

\*ŽUPANIJSKA UPRAVA ZA CESTE, Slavonski Brod

( KLASA:024-01/15-01/579; URBROJ:2178/1-10-15-02 od 05. siječanj 2016.)

Budući da na području Općine Nova Kapelanisu planirani novi koridori za izgradnju županijskih i lokalnih cesta mišljenja su da za područje nadležnosti njihove uprave nije potrebna provedba procjene utjecaja na okoliš Programa ukupnog razvoja općine Nova Kapela.

\*HRVATSKE CESTE, ZAGREB

( KLASA:351-03/16-01/2; URBROJ:345-555/265/16-2 od 14.01.2016.)

Mišljenja su da Općina Nova Kapela nije dužna provesti postupak strateškem procjene utjecaja na okoliš za izradu Starteškog razvojnog programa Općine Nova Kapela.

\*HRVATSKE AUTOCESTE, ZAGREB -br. 4211-100-41/16 od 12.01.2016

Obzirom da Hrvatske autoceste na području Općine Nova Kapelane planiraju izgradnju novih koridora autoceste, mišljnja su da za područje djelokruga koje je u nadležnosti Hrvatskih autocesta, nema potrebe za provedbom Strateške procjene utjecaja Programa ukupnog razvoja Općine Nova Kapela na okoliš.

\*HRVATSKE ŠUME, ZAGREB, UŠP Nova Gradiška -br. NG-05-DJ-16-019/02 od 08.01.2016

Uz uvjet da neće biti smanjenja površina šuma ili šumskog zemljišta nema nikakvih primjedbi niti uvjeta koji bi zahtjevali provedbu strateške procjene utjecaja Strateškog razvojnog programa Općine Nova Kapelana okoliš.

\*MINISTARSTVO UNUTARNJIH POSLOVA –PU BRODSKO-POSAVSKA

 Br. 511-11-04-9/4-8832/1-15 od 08.01.2016.

Policijska uprava brodsko-posavska neće sudjelovati u postupku provedbe procjene utjecaja na okoliš te stoga neće izdavati mišljenje za predmetni starteški razvojni program Općine Nova Kapela

Za mišljenja koja do dana s nisu zaprimljena, sukladno članku 70.st.2. Zakona o zaštiti okoliša, smatra se da nemaju posebnih utjecaja i uvjeta vezanih za zaštitu okoliša koje je potrebno uvažiti u Program ukupnog razvoja Općine Nova Kapela od 2015-2020.godine.

Tijela kojima je upućen Zahtjev za davanjem mišljenja, a nisu dostavili svoja mišljenja su:

\*Hrvatske vode,VGI „Šumetlica-Crnac“

\*Općina Staro Petrovo Selo,

\*Općina Davor,

\*Općina Bebrina

**IV.**

Općina Nova Kapela će o ovoj Odluci informirati javnost sukladno odredbama Zakona o zaštiti okoliša i odredbama Uredbe o informiranju i sudjelovanju javnosti i zainteresirane javnosti u pitanjima zaštite okoliša ( Narodne novine, broj 64/08) kojima se uređuje informiranje javnosti u pitanjima zaštite okoliša.

**V.**

Ova odluka stupa na snagu osmog dana od dana objave u Službenim novinama Općine Nova Kapela.

**OPĆINSKI NAČELNIK**

**Ivan Šmit**